NARIADENIE KOMISIE (ES) č. 1262/2006
z 23. augusta 2006,
ktorým sa mení a dopĺňa nariadenie Rady (ES) č. 51/2006, pokiaľ ide o zoznam plavidiel zapojených do nezákonného, neohláseného a neregulovaného rybolovu v severovýchodnom Atlantickom oceáne
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 51/2006 z 22. decembra 2005, ktorým sa na rok 2006 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), a najmä na bod 13.2 prílohy III,
keďže:
(1)
Európske spoločenstvo je od roku 1981 zmluvnou stranou dohovoru o budúcej multilaterálnej spolupráci pri rybolove v severovýchodnom Atlantickom oceáne (2).
(2)
V máji 2006 odporúčal Výbor pre rybolov v severovýchodnom Atlantickom oceáne (North Atlantic Fisheries Commission, NEAFC) zmeniť a doplniť zoznam plavidiel, u ktorých sa preukázalo, že sú zapojené do nezákonného, neohláseného a neregulovaného rybolovu. Implementácia týchto odporúčaní na úrovni právneho poriadku Spoločenstva by sa mala zabezpečiť.
(3)
Nariadenie (ES) č. 51/2006 by sa malo preto zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Dodatok 4 k prílohe III k nariadeniu (ES) č. 51/2006 sa nahrádza textom prílohy k tomuto nariadeniu.
Článok 2
Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. augusta 2006